**Hristo Stoitškov Stoitškov** (bulg. Христо Стоичков Стоичков, s. 8. helmikuuta 1966 Plovdiv, Bulgaria) on bulgarialainen entinen jalkapalloilija ja valmentaja.

Häntä pidetään yhtenä 1990-luvun parhaista pelaajista. Vasenjalkaisessa Stoitškovissa yhdistyi niin lahjakkuus, temperamentti kuin päättäväisyyskin.

Ura
---

  

Suuren yleisön tietoisuuteen Stoitškov nousi viimeistään vuoden 1994 MM-kilpailuissa, joissa Bulgaria eteni sensaatiomaisesti välieriin asti. Stoitškov itse jakoi turnauksen maalikuninkuuden Oleg Salenkon kanssa kuudella maalillaan. Samana vuonna hänet valittiin Euroopan parhaaksi jalkapalloilijaksi.

Uransa Stoitškov aloitti TsSKA Sofian riveissä. Vuonna 1990 hän teki TsSKA:ssa 39 maalia ja voitti Euroopan sarjojen parhaalle maalintekijälle jaettavan Kultaisen kengän. Tämän kauden jälkeen Stoitškov siirtyi Barcelonaan, jossa hän voitti neljä Espanjan-mestaruutta ja yhden Euroopan cupin ennen siirtymistään Parmaan vuonna 1995. Hän pelasi siellä kuitenkin vain yhden kauden, kunnes hän palasi jälleen Barcelonaan. Hän voitti siellä vielä viidennen Espanjan-mestaruutensa sekä Cup-voittajien cupin.

Vuonna 1998 Stoitškov alkoi jäähdytellä ja palasi kasvattajaseuraansa TsSKA:han. Tämän jälkeen hän pelasi lisäksi Saudi-Arabiassa al-Nassrissa, Japanissa Kashiwa Reysolissa sekä Yhdysvalloissa Chicago Firessa ja D.C. Unitedissa.

Pelaajauransa jälkeen Stoitškov on siirtynyt valmennustehtäviin ja vuoden 2004 EM-kilpailujen jälkeen hän aloitti Bulgarian maajoukkueen peräsimessä. Pelaajana hän edusti maajoukkuetta 83 kertaa ja teki 37 maalia.

10. huhtikuuta 2007 Stoitškov siirtyi espanjalaisen Celta Vigon valmentajaksi. Pesti Celta Vigossa päättyi kuitenkin lyhyeen ja Stoitškov sai potkut jo lokakuussa.

Kesäkuussa 2009 hän siirtyi eteläafrikkalaisen Mamelodi Sundownsin päävalmentajaksi. Hän johdatti seuran Etelä-Afrikan liigassa toiseksi ja hävisi mestaruuden vain pisteellä Supersport Unitedille. Maaliskuussa 2010 ilmoitettiin, ettei Stoitškov jatka seurassa.

Tammikuussa 2012 Stoitškov palasi valmennustehtäviin kotimaahansa PFK Liteks Lovetšin uutena päävalmentajana. Hänen johdollaan Liteks sijoittui Bulgarian liigassa kahdesti perättäin viidenneksi. Kesäkuussa 2013 Stoitškov siirtyi talousvaikeuksien kanssa painivan TsSKA Sofian päävalmentajaksi.  Muutama päivä myöhemmin hänet nimitettiin myös seuran puheenjohtajaksi.  Hän kuitenkin erosi epäluottamustilan vuoksi tehtävistään jo heinäkuun alussa.

Saavutukset
-----------

* Bulgarian-mestari: 1987, 1989, 1990
* Bulgarian cupin voittaja: 1985, 1987, 1988, 1989
* Espanjan-mestari: 1991, 1992, 1993, 1994, 1998
* Espanjan cupin voittaja: 1990, 1997, 1998
* Euroopan cupin voittaja: 1992
* Euroopan Cup-voittajien cupin voittaja: 1997
* UEFA Super Cupin voittaja: 1992, 1997
* Aasian Cup-voittajien cupin voittaja: 1998
* Euroopan paras jalkapalloilija: 1994
* MM-kisojen paras maalintekijä: 1994

Lähteet
-------

1. ↑  Stoichkov, nuevo entrenador del Celta  10.04.2007. Marca.com. Viitattu 1.5.2008.
2. ↑  Neue Aufgabe für Stoichkov
3. ↑  Hristo Stoitchkov not to renew contract
4. ↑  Stoichkov soll in Lovetsch übernehmen
5. ↑  Hristo Stoichkov appointed CSKA Sofia coach
6. ↑  Stoichkov to Take Over as President of CSKA Sofia - Report
7. ↑  Lügen und Intrigen: Stoichkov verlässt ZSKA

Aiheesta muualla
----------------

* Kuvia tai muita tiedostoja aiheesta **Hristo Stoitškov** Wikimedia Commonsissa

|  |  |  |  |
| --- | --- | --- | --- |
|   | Edeltäjä:**Plamen Markov** | **Bulgarian maajoukkueen päävalmentaja**2004–2007 | Seuraaja:**Stanimir Stoilov** |

|  |  |  |  |
| --- | --- | --- | --- |
|   | Edeltäjä:**Fernando Vázquez** | **Celta Vigon päävalmentaja**6–10/2007 | Seuraaja:**Juan Ramón López Caro** |

|  |  |  |  |
| --- | --- | --- | --- |
|   | Edeltäjä:**Henri Michel** | **Mamelodi Sundownsin päävalmentaja**2009–3/2009 | Seuraaja:**Trott Moloto** |

|  |  |  |  |
| --- | --- | --- | --- |
|   | Edeltäjä:**Atanas Džambažki** | **PFK Liteks Lovetšin päävalmentaja**1/2012–2013 | Seuraaja:**Zlatomir Zagorčić** |

|  |  |  |  |
| --- | --- | --- | --- |
|   | Edeltäjä:**Milen Radukanov** | **TsSKA Sofian päävalmentaja**6–7/2013 | Seuraaja:**ei nimetty** |

Kultainen pallo (Ballon d’Or)
1956: Stanley Matthews • 1957: Alfredo Di Stéfano • 1958: Raymond Kopa • 1959: Alfredo Di Stéfano • 1960: Luis Suárez • 1961: Omar Sivori • 1962: Josef Masopust • 1963: Lev Jašin • 1964: Denis Law • 1965: Eusébio • 1966: Bobby Charlton • 1967: Flórián Albert • 1968: George Best • 1969: Gianni Rivera • 1970: Gerd Müller • 1971: Johan Cruijff • 1972: Franz Beckenbauer • 1973: Johan Cruijff • 1974: Johan Cruijff • 1975: Oleh Bloh’in • 1976: Franz Beckenbauer • 1977: Allan Simonsen • 1978: Kevin Keegan • 1979: Kevin Keegan • 1980: Karl-Heinz Rummenigge • 1981: Karl-Heinz Rummenigge • 1982: Paolo Rossi • 1983: Michel Platini • 1984: Michel Platini • 1985: Michel Platini • 1986: Ihor Bjelanov • 1987: Ruud Gullit • 1988: Marco van Basten • 1989: Marco van Basten • 1990: Lothar Matthäus • 1991: Jean-Pierre Papin • 1992: Marco van Basten • 1993: Roberto Baggio • 1994: Hristo Stoitškov • 1995: George Weah • 1996: Matthias Sammer • 1997: Ronaldo • 1998: Zinédine Zidane • 1999: Rivaldo • 2000: Luís Figo • 2001: Michael Owen • 2002: Ronaldo • 2003: Pavel Nedvěd • 2004: Andri Ševtšenko • 2005: Ronaldinho • 2006: Fabio Cannavaro • 2007: Kaká • 2008: Cristiano Ronaldo • 2009: Lionel Messi

Jalkapallon maailmanmestaruuskilpailujen Kultaisen kengän voittajat
*1982* Italia Paolo Rossi (6) | *1986* Englanti Gary Lineker (6) | *1990* Italia Salvatore Schillaci (6) | *1994* Venäjä Oleg Salenko ja Bulgaria Hristo Stoitškov (6) | *1998* Kroatia Davor Šuker (6) | *2002* Brasilia Ronaldo (8) | *2006* Saksa Miroslav Klose (5) | *2010* Saksa Thomas Müller (5) | *2014* Kolumbia James Rodríguez (6) | *2018* Englanti Harry Kane (6)

Euroopan Kultainen kenkä
1968: Eusébio • 1969: Petăr Žekov • 1970: Gerd Müller • 1971: Josip Skoblar • 1972: Gerd Müller • 1973: Eusébio • 1974: Héctor Yazalde • 1975: Dudu Georgescu • 1976: Sotiris Kaiafas • 1977: Dudu Georgescu • 1978: Hans Krankl • 1979: Kees Kist • 1980: Erwin Vandenbergh • 1981: Georgi Slavkov • 1982: Wim Kieft • 1983: Fernando Gomes • 1984: Ian Rush • 1985: Fernando Gomes • 1986: Marco van Basten • 1987: Rodion Cămătaru & Toni Polster • 1988: Tanju Çolak • 1989: Dorin Mateuț • 1990: Hugo Sánchez & Hristo Stoitškov • 1997: Ronaldo • 1998: Nikos Mahlas • 1999: Mário Jardel • 2000: Kevin Phillips • 2001: Henrik Larsson • 2002: Mário Jardel • 2003: Roy Makaay • 2004: Thierry Henry • 2005: Thierry Henry & Diego Forlán • 2006: Luca Toni • 2007: Francesco Totti • 2008: Cristiano Ronaldo • 2009: Diego Forlán • 2010: Lionel Messi • 2011: Cristiano Ronaldo • 2012: Lionel Messi • 2013: Lionel Messi • 2014: Cristiano Ronaldo / Luis Suárez • 2015: Cristiano Ronaldo



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Saksa
* Japani
* Tšekki
* Puola

 |

 |